ג'ון צ'יבר

ג'ון ויליאם צ'יבר (באנגלית: John William Cheever; 27 במאי 1912 – 18 ביוני 1982) היה סופר אמריקאי, נחשב לאחד מטובי כותבי הפרוזה במאה ה-20 ולעיתים כונה "הצ'כוב של הפרברים". הוא חתן פרס פוליצר לסיפורת לשנת 1979 עבור "הסיפורים של ג'ון צ'יבר". בשנת 1982, שישה שבועות לפני מותו הוענקה לו המדליה הלאומית לספרות, מטעם האקדמיה האמריקנית לאמנויות ולספרות.

פועלו הספרותי 
צ'יבר נולד למשפחה מיוחסת וכבר מילדותו בלט ביכולת שפתית עשירה ודמיון פרוע. ב-1929 במשבר הגדול בארצות הברית קרסו עסקי האב, המשפחה התדרדרה לעוני ואימו של צ'יבר פתחה חנות קטנה למימכר מתנות וסידקית. לאחר שחרורו מהצבא החל צ'יבר מפרסם סיפורים קצרים, בעיקר במגזין היוקרתי "הניו יורקר".

הוא פרסם ארבעה רומנים בלבד, אבל כל אחד ואחד (לרבות האחרון) הוכרו כיצירות-מופת, עזות מבע, נועזות ומיוחדות. "מגילות וופשוט", "שערורייה בוופשוט", "בולט פארק" ו-"פאלקונר", שהוגדר כאחד מגדולי הרומנים האמריקאים. סיפורו "השחיין", הוסרט בבימויו של פרנק פרי ובכיכובו של ברט לנקסטר. זכה בפרס ספרותיים רבים במהלך חייו.

"בולט פארק" ו"פלקונר" הופיעו בתרגום עברי (מאת גדעון טורי) בהוצאת "ספריית פועלים".

חיים אישיים
צ'יבר היה ביסקסואל שהיה נשוי לאישה וניהל מערכות יחסים רומנטיות עם גברים ונשים. צ'יבר גם נאבק כל חייו בהתמכרותו לאלכוהול. בסוף שנות ה-60 היה לו רומן עם השחקנית קולנוע וטלוויזיה הופ לאנג. גם בתו, סוזן צ'יבר, היא סופרת ידוע שפרסמה אודותיו את הספר "הביתה בטרם החשיכה". 
צ'יבר נפטר בגיל 70 ממחלת הסרטן.

פרסים 
בשנת 1951 זכה במלגת גוגנהיים
 בשנת 1956 זכה צ'יבר בפרס או. הנרי
בשנת 1958 זכה בפרס הספר הלאומי על ספרו The Wapshot Chronicle ("שערורייה בוופשוט")
 בשנת 1964 זכה צ'יבר בפרס או. הנרי
בשנת 1981 זכה בפרס הספר הלאומי על קובץ הסיפורים " The Stories of John Cheever" ("סיפורי ג'ון צ'יבר")

קישורים חיצוניים

 
 
 
 

סופרים להט"בים אמריקאים
זוכי פרס הספר הלאומי האמריקאי
זוכי מלגת גוגנהיים
זוכי פרס או. הנרי
זוכי פרס פוליצר: סיפורת
אמריקאים שנפטרו מסרטן הכליה
אמריקאים שנולדו ב-1912
אמריקאים שנפטרו ב-1982